Document ID: 31982R2126

ΚΑΝΟΝΙΣΜΟΣ (ΕΟΚ) αριθ. 2126/82 ΤΗΣ ΕΠΙΤΡΟΠΗΣ της 30ής Ιουλίου 1982 περί καθορισμού των προσαρμογών που πρέπει να πραγματοποιηθούν στα νομισματικά εξισωτικά ποσά που καθορίζονται εκ των προτέρων στον τομέα των σιτηρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 974/71 του Συμβουλίου της 12ης Μαΐου 1971 περί ορισμένων μέτρων συγκυριακής πολιτικής που πρέπει να ληφθούν στον γεωργικό τομέα, ως συνέπεια της προσωρινής διευρύνσεως των περιθωρίων διακυμάνσεως των νομισμάτων ορισμένων Κρατών μελών (1), όπως τροποποιήθηκε τελευταία από τον κανονισμό (ΕΟΚ) αριθ. 3605/81 (2), και ιδίως το άρθρο 6,
Εκτιμώντας:
ότι, δυνάμει του άρθρου 7 παράγραφος 2 του κανονισμού (ΕΟΚ) αριθ. 1160/82 της Επιτροπής της 14ης Μαΐου 1982 περί καθιερώσεως του εκ των προτέρων καθορισμού των νομισματικών εξισωτικών ποσών (3) και δυνάμει του άρθρου 2 παράγραφος 1 του κανονισμού (ΕΟΚ) αριθ. 1516/78 της Επιτροπής της 30ής Ιουνίου 1978 περί των προσαρμογών που πρέπει να πραγματοποιηθούν στα νομισματικά εξισωτικά ποσά που καθορίζονται εκ των προτέρων και καταργήσεως του κανονισμού (ΕΟΚ) αριθ. 651/78 (4), προσαρμόζονται τα νομισματικά εξισωτικά ποσά που εφαρμόζονται για τα προϊόντα που υπάγονται στον τομέα των σιτηρών κατά το μέτρο που, μετά από την τροποποίηση του επιπέδου της τιμής εκφραζόμενης σε ECU, εφαρμόζονται προσαρμογές των επιστροφών και εισφορών που καθορίζονται εκ των προτέρων-
ότι οι εισφορές και οι επιστροφές που καθορίζονται εκ των προτέρων στον τομέα των σιτηρών προσαρμόζονται σύμφωνα, ιδίως, με τις διατάξεις Εφημερίδα άρθρου 15 παράγραφος 2 και του άρθρου 16 παράγραφος 4 του κανονισμού (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (5), όπως τροποποιήθηκε τελευταία από τον κανονισμό (ΕΟΚ) αριθ. 1451/82 (6), και σύμφωνα με την τιμή κατωφλίου που ισχύει κατά τον μήνα εισαγωγής ή εξαγωγής- ότι, εν τούτοις,, δυνάμει του άρθρου 2 παράγραφος 2 του κανονισμού (ΕΟΚ) αριθ. 1516/78, η εφαρμογή των μηνιαίων αυξήσεων δεν θεωρείται, για την προσαρμογή των εξισωτικών ποσών, ως προσαρμογή των εισφορών και των επιστροφών που καθορίζονται εκ των προτέρων-
ότι το άρθρο 16 παράγραφος 4 τελευταίο εδάφιο του κανονισμού (ΕΟΚ) αριθ. 2727/75 προβλέπει προσαρμογή της επιστροφής που καθορίζεται εκ των προτέρων για τη βύνη που πρέπει να εξαχθεί κατά τη διάρκεια των δύο πρώτων μηνών της νέας περιόδου- ότι η προσαρμογή αυτή πραγματοποιείται μόνο με βάση τις μηνιαίες προσαυξήσεις- ότι προκύπτει ότι στα νομισματικά εξισωτικά ποσά που καθορίζονται εκ των προτέρων και εφαρμόζονται στις εξαγωγές βύνης υπαγομένης στις διακρίσεις 11.07 Α II α), 11.07 Α II β) και 11.07 Β του Κοινού Δασμολογίου, οι οποίες πραγματοποιήθηκαν κατά τους μήνες Αύγουστο και Σεπτέμβριο του 1982, δεν δύναται να γίνει καμία προσαρμογή σύμφωνα με το άρθρο 7 παράγραφος 2 του κανονισμού (ΕΟΚ) αριθ. 1160/82-
ότι, δυνάμει του άρθρου 3 παράγραφος 1 του κανονισμού (ΕΟΚ) αριθ. 1516/78, η προσαρμογή που προβλέπεται στο ανωτέρω άρθρο 7 παράγραφος 2 πρέπει να γίνει με βάση την τιμή που χρησιμοποιείται για τον υπολογισμό των νομισματικών εξισωτικών ποσών και την αντιπροσωπευτική τιμή που ισχύει κατά τη στιγμή των τελωνειακών διατυπώσεων εισαγωγής και εξαγωγής-
ότι τα νομισματικά εξισωτικά ποσά που εφαρμόζονται στα προϊόντα που υπάγονται στις διακρίσεις 23.07 Β I α) 2, 23.07 Β I β) 2 και 23.07 Β I γ) 2 του Κοινού Δασμολογίου αποτελούνται από ένα ποσό που αντιστοιχεί στα σιτηρά και ένα ποσό που αντιστοιχεί στο γάλα-
ότι για τα γαλακτοκομικά προϊόντα οι τιμές για την περίοδο 1982/83 καθώς και οι νέες αντιπροσωπευτικές τιμές εφαρμόζονται από τις 20 Μαΐου 1982-
ότι, στην περίπτωση της Ελλάδας, από την προσαρμογή των νομισματικών εξισωτικών ποσών που καθορίζονται εκ των προτέρων προκύπτουν τα ποσά τα οποία εισπράττονται κατά την εισαγωγή και χορηγούνται κατά την εξαγωγή-
ότι, κατά το άρθρο 3 παράγραφος 2 του κανονισμού (ΕΟΚ) αριθ. 1516/78, η προσαρμογή δυνάμει του άρθρου 7 παράγραφος 1 του κανονισμού (ΕΟΚ) αριθ. 1160/82 τροποποιείται εάν υπάρχει προσαρμογή βάσει του άρθρου 7 παράγραφος 2 αυτού του ίδιου κανονισμού.
ότι τα νομισματικά εξισωτικά ποσά που καθορίζονται εκ των προτέρων, τα οποία αποτελούν αντικείμενο του παρόντος κανονισμού, έχουν καθορισθεί από τον κανονισμό (ΕΟΚ) αριθ. 2901/81 (7), όπως τροποποιήθηκε τελευταία από τον κανονισμό (ΕΟΚ) αριθ. 998/82 (8), και από τον κανονισμό (ΕΟΚ) αριθ. 1071/82 (9), όπως τροποποιήθηκε από τον κανονισμό (ΕΟΚ) αριθ. 1148/82 (10), και από τον κανονισμό (ΕΟΚ) αριθ. ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Για τις συναλλαγές με τις τρίτες χώρες προϊόντων που υπάγονται στον τομέα των σιτηρών, για τα οποία ετηρήθησαν οι τελωνειακές διατυπώσεις από την 1η Αυγούστου 1982, τα νομισματικά εξισωτικά ποσά που αναφέρονται στο παράρτημα I του κανονισμού (ΕΟΚ) αριθ. 2901/81, στο παράρτημα I του κανονισμού (ΕΟΚ) αριθ. 1071/82 και στο παράρτημα I του κανονισμού (ΕΟΚ) αριθ. 1235/82, τα οποία προκαθορίζονται προ της 1ης Αυγούστου 1982, προσαρμόζονται με βάση τους αντίστοιχους συντελεστές που αναφέρονται στο παράρτημα του κανονισμού.
Για την Ελλάδα, τα νομισματικά εξισωτικά ποσά τα οποία προσαρμόζονται με βάση τους συντελεστές αυτούς, εισπράττονται κατά την εισαγωγή και χορηγούνται κατά την εξαγωγή.
2. Σε περίπτωση που εφαρμόζεται η παράγραφος 1, οι συντελεστές που αναφέρονται στα παραρτήματα IV και IVα του κανονισμού (ΕΟΚ) αριθ. 1071/82 και στο παράρτημα IV του κανονισμού (ΕΟΚ) αριθ. 1235/82 δεν εφαρμόζονται.
Άρθρο 2
Ο παρών κανονισμός αρχίζει να ισχύει την 1η Αυγούστου 1982.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 30 Ιουλίου 1982.

Labels: 17
19
6